लेकिन मंगलवार को खराब मौसम के चलते महामहिम जब सड़क मार्ग से दो घंटे विलंब से मुहम्मदाबाद पहुंचे तो उनको अपने कार्यक्रम को संक्षिप्त करना पड़ा। महामहिम की छोटी पुत्री नूरिया के साथ उसकी दो सहेलियां आई थी। इन लोगों की हसरत थी कि गंगा की आरती उतारकर गंगा मां का दर्शन किया जाएगा। लेकिन यहां कार्यक्रम रद होने के कारण सभी निराश हो गए। उनकी पुत्री नूरिया ने पूर्व सांसद अफजाल अंसारी के घर के सामने बत्तख को दाना खिलाया। उनकी पुत्री ने बताया कि मेरी दोनों सहेलियां गंगा सफाई अभियान से जुड़ी हैं और गाजीपुर में गंगा की मौजूदा हालत को देखना चाहती थीं।